গ্র্যান্ড থেফট অটো ৪

**গ্র্যান্ড থেফট অটো ৪**(ইংরেজি: Grand Theft Auto IV) বা জিটিএ ৪ (GTA 4) গ্র্যান্ড থেফট অটো সিরিজের ৪র্থ সিরিজ। গেমটি প্লে-স্টেশন ৩ এবং এক্সবক্স ৩৬০ গেমস কনসোলের জন্য এপ্রিল ২৯, ২০০৮ এবং পিসির জন্য ডিসেম্বর ২ , ২০০৮ সালে  মুক্তি পায়। গেমটির দুটি এক্সপেনশন প্যাক রয়েছে। দ্যা লস্ট এন্ড ড্যামেড, দ্যা বালাদ অফ গেয় টনি। এদুটি প্যাকে রয়েছে দুটি নতুন প্লেয়ার এবং স্টোরিলাইন জিটিএ ৪ এর সাথে ইন্টারকানেক্টেড রয়েছে। দুটি এক্সপেনশন সহ জিটিএ ৪ ২০০৯ সালে গ্রান্ড থেফট অটো ৪: দ্যা কমপ্লিট এডিশন আকারে বাজারে আসে।
গেমটি রিলিজের প্রথম দিনে ৩ দশমিক ৬ মিলিয়ন কপি বিক্রি হয় এবং প্রথম সপ্তাহে ৫০০ মিলিয়ন আমেরিকান ডলার আয় করে এবং ৬ মিলিয়ন কপি বিক্রি হয়। ২০১১ সালের সেপ্টেম্বর মাসে গেমটি ২২ মিলিয়ন কপি বিক্রি করতে সক্ষম হয়। ২০১২ সালে মোট ২8 মিলিয়ন কপি বিক্রি হয়।

## প্রেক্ষাপট
গেমটির পটভূমি ২০০৮ সালে। লিবার্টি সিটির নতুন রিডিজাইনড ভার্সনে। যেখানে ৪টি এলাকা রয়েছে যা নিউইয়র্ক এর চারটি পৌরসভার আদলে তৈরি করা হয়েছে; ব্রোকার(ব্রুকলিন), ডিউকস (কুইন্স), বোহান (দ্য ব্রংক্স) আর আলগনকুইন (ম্যানহাটন)

## কাহিনীসংক্ষেপ
২০০৮ সালে নিকো তার চাচাত ভাই রোমানের ভুয়া আশ্বাস পেয়ে লিবার্টি সিটিতে আসে। নিকো রোমানের কাছ থেকে জানতে পারে যে লিবার্টি সিটিতে এলে নিকো সহজে অনেক পয়সা উপার্জন করতে পারবে। তাছাড়া নিকো ছিলো যুগোশ্লাভিয়ার অধিবাসী যেখানে নব্বইয়ের দশকে যুদ্ধ লেগেছিলো। যুদ্ধে নিকো তার ভাইকে হারিয়েছিলো ,আর রোমান হারিয়েছিলো তার মাকে। রোমান জানত নিকোর মায়ের মৃত্যু হয়েছিলো কিন্তু তার মা কিভাবে মারা গিয়েছিলেন তা নিকো গোপন করেছিলো। যুদ্ধের পরে নিকো তার দেশে কাজ পাচ্ছিলো না। ফলে আর্থিক উন্নয়নের জন্য নিকো লিবার্টি সিটিতে আসতে বাধ্য হয়। লিবার্টি সিটিতে আসার পূর্বে নিকো রে বুলগারিন নামের একজন রাশিয়ান মাফিয়ার হয়ে কাজ করত।

রোমান তার নিজের সুবিধার্থে নিকোকে লিবার্টি সিটিতে নিয়ে আসে। নিকো লিবার্টি সিটিতে পোঁছানোর পর রোমান তাকে তার বাসায় নিয়ে গেলো। অতঃপর নিকো বুঝতে পারলো রোমান তাকে মেইলে যা বলেছিলো তা সবই ভুয়া। আসলে রোমানের ব্রোকারে একটি ট্যাক্সির দোকান এবং ছোট্ট এপার্টমেন্ট ছাড়া কিছুই ছিলো না। তাছাড়া রোমান জুয়ায় আসক্ত। একদিন ভ্লাদিমির গ্লেবভ নামে এক বাক্তির কাছ থেকে রোমান প্রচুর টাকা ধার নিয়েছিলো। রোমানের এক প্রেমিকা ছিলো যার নাম মেলোরি। রোমান মনে মনে তার প্রেমিকাকে নিয়ে সন্দেহ শুরু করলো। সে মনে করতে শুরু করলো ভ্লাদের সাথে তার মেলোরির কোনো সম্পর্ক রয়েছে। রোমান যখন তার ধারণা নিকোর কাছে সঠিক বলে প্রমাণ করতে সক্ষম হলো তখন নিকো ভ্লাদিমিরকে হত্যার সিদ্ধান্ত নিলো। রোমান বাধ্য হয়ে ভ্লাদিমিরকে হত্যা করায় নিকোকে সাহায্য করে পানিতে ফেলে দিলো। সেই ঘটনার কিছু ঘণ্টা পর রোমান নিকোকে কল করে জানালো যে তার পিছনে অনেক সন্ত্রাসী লেগেছে। নিকো প্রথমে বিশ্বাস না করলেও পড়ে বিশ্বাস করতে বাধ্য হয় কারণ মিখাইল ফাউস্টিনের আদেশে তাকে এবং রোমানকে ধরে আনা হয়।

নিকো পরবর্তীতে মিখাইল ফাউস্টিন এবং দিমিত্রি রেসকালভের সাথে কাজ করা শুরু করে। দিমিত্রি নিকোকে মিখাইল ফাউস্টিনকে মারতে বাধ্য করে (কারণ মিখাইল ফাউস্টিন অত্যন্ত বিপজ্জনক লোক)। এই ঘটনার পর দিমিত্রি তাকে পয়সা দেয়ার জন্য নিকোকে তার সাথে দেখা করার জন্য বলে। নিকো তার আরেক বন্ধু লিটল জ্যাকব কে নিয়ে তার সাথে দেখা করতে যায়। দেখা করতে গিয়ে নিকো বুঝতে পারে তা একটা ধোঁকা ছিলো। কারণ দিমিত্রি নিকোর শত্রু রে বুলগারিনের সাথে হাত মিলিয়ে ছিলো। লিটল জ্যাকব নিকো ও রোমানকে দিমিত্রির লোকদের হাত থেকে বাঁচতে সহযোগিতা করে।

কিন্তু রোমান আর নিকো ফিরে এসে দেখে যে দিমিত্রি রেসকালভের লোকজন রোমানের এপার্টমেন্ট ও ট্যাক্সির দোকানে আগুন দিয়েছে। ফলে রোমান মানসিকভাবে ভেঙ্গে পড়ে ও বলে-

"হায় হায়! এখন আমার কিছুই অবশিষ্ট থাকল না। না আমার বাড়ি, না আমার ব্যবসা প্রতিষ্ঠান। দিমিত্রি আমার সবকিছু শেষ করে দিল।"

নিকো তাকে সান্ত্বনা দেয় ও বলে-

"আমি অত্যন্ত দুঃখিত,রোমান। কিন্তু আমাদের এখন ব্রোকারে থাকা যাবে না এখনই বোহানে যেতে হবে।"

এই ঘটনার পর রোমান আর নিকো বোহানে পালিয়ে আসে। বোহানে নিকো অনেক কাজ পায়। নিকো ম্যানি এসকুলা এবং এলিজাবেথের সাথে কাজ করা শুরু করে। পরে এলিজাবেথ নিকোকে প্যাটরিক ম্যাকরেরী এবং তার সঙ্গী প্লেবয় এক্স এর সাথে পরিচয় করিয়ে দেয়। একদিন প্লেবয় এক্সের বন্ধু ডোয়াইন কারাগার থেকে মুক্তি পায়। নিকো ডোয়াইনের প্রতি সহানুভূতিশীল হয়ে উঠে এবং নিকো ডোয়াইনের হয়ে কাজ করতে থাকে কিন্তু বিনিময়ে ডোয়াইন তাকে কোনো পারিশ্রমিক দিতে পারে না। 

হঠাৎ প্লেবয় এক্সের সাথে ডোয়াইনের দ্বন্দ্ব দেখা যায়। নিকোকে তখন সিদ্ধান্ত নিতে হয় কাকে মারবে। প্লেবয় এক্স নাকি ডোয়াইন।

অন্যদিকে প্যাটরিক ম্যাকরেরীর সাথে নিকোর খুব ভালো সম্পর্ক হয়। ফলে নিকো ম্যাকরেরী পরিবারের সদস্যের সাথে পরিচিত হয়। আর তারা হল জেরাল্ড ম্যাকরেরী, ফ্রান্সিস ম্যাকরেরী এবং ডেরিক ম্যাকরেরী। ম্যাকরেরী পরিবারের একমাত্র বোন কেট ম্যাকরেরীর সাথে নিকোর প্রেমের সম্পর্ক হয়।

আরেকটি কথা বলে রাখা উচিত যে নিকোর অনেক মেয়ের সাথে প্রেম হয় এবং এর মধ্যে নিকোর সাথে প্রথম প্রেম হয় মিশেলের সাথে এবং কেট ম্যাকরেরী তার মধ্যে একটি উল্লেখযোগ্য চরিত্র।

একদিন নিকো হঠাৎ এলিজাবেথের কাছ থেকে একটি চোরাকারবারির কাজ পায়। ওই কাজ করতে গিয়ে নিকো ও লিটল জ্যাকব হঠাৎ জানতে পারে মিশেলের প্রকৃত নাম ক্যারেন ড্যানিয়েলস এবং সে ইউনাইটেড লিবার্টি পেপার নামে একটি গোপন সংস্থায় কাজ করে এবং উক্ত সংস্থার একজন উচ্চপদস্থ এজেন্ট বার্নার্ড নিকোকে দিয়ে অনেক বাজে কাজ করায়। নিকো বেকায়দায় পড়ে এই কাজগুলো করতে বাধ্য হয়। ম্যাকরেরী পরিবারের সাথে নিকোর ভালো সম্পর্ক থাকায় নিকো প্যাটরিকের সাথে শহরের সবচেয়ে বড় কেন্দ্রীয় ব্যাংক দা ব্যাংক অফ লিবার্টিতে ডাকাতি করে এবং নিকোর সাথে রে বচিনো,জিমি পেগোরিনো এবং ফিল বেলের সাথে পরিচয় হয় এবং তাদের হয়ে বিভিন্ন কাজ করতে থাকে। গল্পের মূল প্রতিপক্ষ দিমিত্রি। জিমি পেগোরিনো নিকোকে দিমিত্রির সাথে চুক্তি করে নিতে বলে। এই কথা শুনে রোমান তাকে বলে-

"নিকো, তুমি দিমিত্রির সাথে চুক্তি করে নাও। ফলে আমরা অনেক পয়সা পাবো এবং কোনো সমস্যা তৈরি হবে না।"

তাই নিকোর হাতে দুইটি পথ খুলা থাকে। একটি হলো দিমিত্রির সাথে চুক্তি। আর অন্যটি হলো দিমিত্রিকে হত্যা। দিমিত্রিকে হত্যা করলে পেগোরিনো এবং তার লোকেরা রোমানের বিয়ের অনুষ্ঠানে আক্রমণ করে তাদের হত্যা করার চেষ্টা করে। কিন্তু দুর্ভাগ্যজনকভাবে ওই ঘটনায় কেট মারা যায়। ফলে নিকো জিমি পেগোরিনোকে হত্যা করে। 

আবার যদি নিকো চুক্তির পথ বেছে নেয় তাহলে দিমিত্রি পেগোরিনোর সাথে বিশ্বাসঘাতকতা করে। এর ফলে নিকোর সাথে কেটের সম্পর্ক খারাপ হয়। রোমানের বিয়ের সময় দিমিত্রির লোকের আক্রমণে রোমান মারা যায়। (আসলে দিমিত্রির এক লোক নিকোকে হত্যার চেষ্টা করে কিন্ত নিকোর সাথে ঐ লোকটির ধস্তাধস্তির এক পর্যায়ে রোমান মারা যায়। ফলে নিকো ঐ লোকটিকে হত্যা করে) সর্বশেষে নিকো দিমিত্রিকে হত্যা করে।

## চরিত্র

### '''প্রধান চরিত্র'''
* **নিকো বেলিক:** যুগোশ্লাভিয়া সেনাবাহিনীর এক প্রাক্তন সৈনিক সে ১৯৯২ থেকে ১৯৯৫ পর্যন্ত চলমান বসনিয়া যুদ্ধে অংশগ্রহণ করেছিল। যুদ্ধের ১৩ বছর পর ২০০৮ সালে যুগোশ্লাভিয়া থেকে তার চাচাত ভাই রোমানের সাথে লিবার্টি সিটিতে আসে। সে একজন গুরুতর, শান্ত, স্ব-প্রতিফলিত স্বভাবের মানুষ কিন্তু সে প্রায়শই তার চাচাতো ভাই রোমানের সাথে ছোটখাট বিষয়ে নিয়ে ঝগড়া করে। তার উল্টাপাল্টা কার্যকলাপ প্রায়ই রোমানের জন্য সমস্যা তৈরি করে। যদিও এক পর্যায়ে সে সফল হয় সব মাফিয়া নির্মূলের পর। অতঃপর সে তার স্বাভাবিক জীবনে ফিরে আসে।
* **রোমান বেলিক:** নিকোর চাচাতো ভাই যে ১০ বছর ধরে লিবার্টি সিটিতে বসবাস করছে এবং সে ব্রোকারে একটি ট্যাক্সির দোকান চালাত। একদিন নিকো যখন লিবার্টি সিটিতে আসে তখন সে নিকোর কাছে আগে দাবি করেছিল যে তার একটি বিলাসবহুল বাংলো আছে কিন্তু বাস্তবে একটি ট্যাক্সি দোকানের মালিক। নিকো আসার পর তার জীবনে অনেক সমস্যা শুরু হয় তবে তারা একসাথে পরিস্থিতি মোকাবিলা করে। রোমান তার ঋণের কারণে প্রায়ই স্থানীয় মাফিয়া দ্বারা হয়রানির শিকার হয়। একদিন ব্রোকারে তার বাড়ি এবং ট্যাক্সির দোকানে অগ্নিকান্ডের পর বোহানে তার ব্যবসায়িক কাজ চালাতে সক্ষম হয়।
* **লিটল জ্যাকব:** একজন জ্যামাইকান অস্ত্র ও মাদক ব্যবসায়ী যে স্কটলারের একটি অ্যাপার্টমেন্টে বসবাস করে। সে এবং রোমান ভাল বন্ধু এবং নিকো যখন তার সাথে ভাল বন্ধুত্ব পায় তখন তার কাছ থেকে অস্ত্র ক্রয় করে। সে কিছু মিশনে নিকোর সাথে কাজ করে।
* **ফিল বেল:** পেগোরিনো পরিবারের একজন অর্ধ-আইরিশ সদস্য।
***জিমি পেগোরিনো:** অল্ডারনি রাজ্যের পেগোরিনো ক্রাইম ফ্যামিলির প্রধান।
***রে বচিনো:** পেগোরিনো ক্রাইম ফ্যামিলির একজন ক্যাপটেন।
***ডোয়াইন ফোর্জ:** একজন গ্যাং সদস্য যে অস্ত্র ও মাদক বিতরণের জন্য জেল খাটতে বাধ্য হয় অবশেষে নিকো তাকে ছাড়িয়ে নিয়ে আসে।
***ট্রে স্টুয়ার্ট:** এলিজাবেথের প্রধান সহযোগী এবং একসময় উত্তর হল্যান্ডে কোকেন সরবরাহ করত। তবে এই গেমে প্লেবয় এক্স নামে সর্বাধিক পরিচিত। মাদক পাচারের দায়ে কারাগারে থাকা অবস্থায় ডোয়াইনের সঙ্গেও তার বন্ধুত্ব হয়।
***মেলোরি বারদাস:** একজন পুয়ের্তো রিকান নারী যে রোমানের ট্যাক্সির দোকানে কাজ করে। একসময় সে রোমানের সাথে বিবাহ বন্ধনে আবদ্ধ হয়।
* **প্যাটরিক ম্যাকরেরী:** এই গেমে প্যাকি নামে সর্বাধিক পরিচিত। ম্যাকরেরী পরিবারের মধ্যে সর্বকনিষ্ঠ। যে কেটের সাথে মেডোস পার্কে থাকে। সে মাঝে মাঝে এলিজাবেথের জন্য কাজ করে, তবে তার ভাইয়েরা লিবার্টি সিটিতে ফিরে আসার পরে তার নিজস্ব এজেন্ডা রয়েছে। নিকোর সাথে কাজ করার সময় ব্যাংক অফ লিবার্টিতে ডাকাতি এবং হীরার বিনিময়ে একটি মাফিয়া বসের মেয়েকে অপহরণ করে।
* **জেরাল্ড ম্যাকরেরী:** ম্যাকরেরী পরিবারের প্রধান ও তার ভাইবোনদের মাঝে সবচেয়ে কম আদর্শবান।
* **ফ্রান্সিস ম্যাকরেরী:** লিবার্টি সিটির একজন দুর্নীতিবাজ পুলিশ কর্মকর্তা যে নিকোর কর্মকাণ্ড সম্পর্কে সচেতন।
* **কেট ম্যাকরেরী:** ম্যাকরেরী পরিবারের মধ্যে একমাত্র ধার্মিক যে ক্রমাগত তার ভাইদের জীবনে ইতিবাচকভাবে প্রভাবিত করার চেষ্টা করে কিন্তু ব্যর্থ হয়। সে প্রথমে নিকোর সাথে কথা বলতে খুব লজ্জা পায়।প্যাটরিক প্রথমে নিকোকে তার কাছ থেকে দূরে সরিয়ে দেয় তবে পরে নিকোকে তার সাথে বাইরে নিয়ে যেতে উত্সাহিত করে।
* **ডেরিক ম্যাকরেরী:** ম্যাকরেরী পরিবারের মধ্যে সবার বড়।
***এলিজাবেথ টরেস:** দক্ষিণ বোহানের প্রভাবশালী মাদক ব্যবসায়ী।
***ক্যারেন ড্যানিয়েলস:** ইউনাইটেড লিবার্টি পেপারের একজন এজেন্ট। একদিন ট্যাক্সি যাত্রার সময় নিকোর সাথে তার পরিচয় হয়। শুরুতে সে নিজেকে মিশেল নামে পরিচয় দেয় এবং সম্পর্ক স্থাপনও করে। কিন্তু একদিন নিকো ও লিটল জ্যাকব যখন এলিজাবেথের কাছ থেকে  চোরাকারবারির কাজ পায় তখন নিকো জানতে পারে সে ইউনাইটেড লিবার্টি পেপার নামে একটি সংস্থায় কাজ করে। অতঃপর সে নিকোকে এই সংস্থার এক উচ্চপদস্থ এজেন্টের সাথে পরিচয় করিয়ে দেয় এবং নিকোকে দিয়ে সব কাজ করিয়ে নেয় যাতে নিকোর সব মামলা প্রত্যাহার করা হয়।
***বার্নার্ড:** ইউনাইটেড লিবার্টি পেপারের এক উচ্চপদস্থ এজেন্ট।
* **মিখাইল ফাউস্টিন:** ব্রোকারে নিজস্ব রাশিয়ান মাফিয়ার প্রধান। মিখাইল খুব স্বল্প মেজাজের অধিকারী তাছাড়া সে ব্রোকারের পেরেস্ত্রোইকা ক্যাবরেট নামক একটি ক্লাবের মালিক।
* **দিমিত্রি রেসকালভ:** একজন রাশিয়ান মাফিয়া যে মিখাইল ফাউস্টিনের অধীনে কাজ করে। শুরুতে সে নিকোকে দিয়ে অনেক কাজ করায় এবং এক পর্যায়ে নিকোকে মিখাইল ফাউস্টিনকে মারতে বাধ্য করে কিন্তু একদিন যখন নিকো তার আস্তানায় তার কাছ থেকে পয়সা নেয়ার জন্য তার সাথে দেখা করতে যায় যখন তখনই সে নিকোর সাথে বিশ্বাসঘাতকতা করে ও তার লোকদের দিয়ে রোমানের এপার্টমেন্ট এবং ট্যাক্সির দোকানে আগুন ধরিয়ে দেয়।
***ভ্লাদিমির গ্লেবভ:** একজন রাশিয়ান ডাকাত যে আন্ডারওয়ার্ল্ডে নিজেকে খুব শক্তিশালী বলে দাবি করে তবে আসলে সে তার দলে নিচে অবস্থান করে। একদিন সে অর্থের জন্য কাজ করা নিকোকে মিশনের জন্য প্রস্তাব দেয় কিন্তু নিকোর সাথে খারাপ আচরণ করে।
* **রে বুলগারিন:** একজন রাশিয়ান মাফিয়া প্রধান যে অ্যাড্রিয়াটিক সাগর জুড়ে মানব পাচারের সাথে জড়িত।
* **ম্যানি এসকুলা:** দক্ষিণ বোহান কমুনিটির প্রধান। পুরোটা জুড়ে সে একটি ডকুমেন্টারি শুটিং করছে যা দেখায় যে কীভাবে তিনি রাস্তা পরিষ্কার করে এবং অন্যান্য সম্প্রদায়ের কাছে তার বার্তা ছড়িয়ে দিচ্ছে।

### '''অপ্রধান চরিত্র'''
* **জন গ্রাভেলি:** দ্যা গ্রেট গ্যাম্বেটি ক্রাইম ফ্যামিলির প্রধান।
* **ডারকো ব্রেভিচ:** বসনিয়া যুদ্ধের সময় নিকোর একটি সামরিক ইউনিটের সদস্য যাদের খুঁজতে নিকো লিবার্টি সিটিতে এসেছিল সে তাদের মধ্যে একজন।
* **ব্রুসি কিবাটজ:**  একজন স্টেরয়েড-অপব্যবহারকারী ফিটনেস প্রশিক্ষক।
* **বার্নি ক্রেন:** নিকো এবং রোমানের পুরানো বন্ধু।
* **টিফোর ম্যাক্সওয়েল:** একজন জ্যামাইকান অপরাধী এবং মাদক ব্যবসায়ী, লিটল জ্যাকবের বস পাশাপাশি তার নিকটতম বন্ধু। সে রিয়েল ব্যাডমান নামে পরিচিত।
* **হোসেন রামসি:** মিশরীয় নাগরিক যে একসময় প্লাটিপাস জাহাজে নিকোর সাথে কাজ করেছিল।
* **চেরিস গ্লোভার:** একসময় ডোয়াইনের বান্ধবী ছিল।
* **ব্রায়ান মিচ:** একজন ব্যাংকার।
* **ইলিয়েনা ফাউস্টিন:** মিখাইল ফাউস্টিনের স্ত্রী।
* **এডি লো:** একজন কুখ্যাত সিরিয়াল কিলার।
* **ইভান বিচকভ:** মিখাইল ফাউস্টিনের নেতৃত্বাধীন রাশিয়ান মাফিয়ার সদস্য।
* **মার্নি অ্যালেন:**  প্রাক্তন চিয়ারলিডার যে অভিনেত্রী হওয়ার জন্য লিবার্টি সিটিতে চলে এসেছিল।
* **গ্রেসি আনচেলত্তি:** আনচেলত্তি ক্রাইম ফ্যামিলির প্রধান ডন জিওভান্নি আনচেলত্তির মেয়ে।
* **কারমেন অর্টিজ:** পেশায় একজন হাসপাতালের নার্স ও নিকোর বান্ধবী যে নিকো আহত হলে নিকোকে সাহায্য করে।
* **কিকি জেনকিন্স:** পেশায় একজন আইনজীবী ও নিকোর বান্ধবী যে নিকোকে আইনের ঝামেলা থেকে বের করে আনতে পারে।
* **আলেকজান্দ্রা চিলটন:** নিকোর বান্ধবী যে স্পোর্টস কার ও দামি পোশাক পছন্দ করে।
* **মোহাম্মেদ:** রোমানের ট্যাক্সির দোকানের একজন ড্রাইভার।
* **জোরবা ফিলিপিডিস:** প্লাটিপাস নামক জাহাজের ক্যাপ্টেন।

## সিস্টেম রিকোয়ারমেন্ট
গেমটি খেলতে ভিসতা সার্ভিস প্যাক ওয়ান বা এক্সপি সার্ভিস প্যাক থ্রি অপারেটিং সিস্টেম, ইন্টেল কোর টু ডুয়ো ২.৪ গিগাহার্টজ বা সমমানের এএমডি এথলন এক্স-২ প্রসেসর, কমপক্ষে ১ গিগাবাইট র‍্যাম, ২৫৬ মেগাবাইট মেমরিযুক্ত এনভিডিয়া ৭৯০০ অথবা এটিআই এক্স ১৯০০ মডেলের গ্রাফিক্স কার্ড, ১৬ গিগাবাইট খালি হার্ডডিস্ক স্পেস ও ডিরেক্ট এক্স ৯.০ সি সাপোর্টেড সাউন্ড কার্ড দরকার হবে। গেমটি খেলার জন্য "রকস্টার গেম সোসিয়াল ক্লাব" নামের সফটওয়্যার ইনস্টল করা থাকতে হবে।

### পুরস্কারসমূহ

বিষয়শ্রেণী:উইন্ডোজ গেম
*সিরিজ
বিষয়শ্রেণী:ভিডিও গেম
বিষয়শ্রেণী:২০০৮-এর ভিডিও গেম
বিষয়শ্রেণী:অ্যাকশন-অ্যাডভেঞ্চার গেম
বিষয়শ্রেণী:প্লেস্টেশন ৩-এর ভিডিও গেম